ΠΡΕΒΕΖΑ

<https://www.youtube.com/watch?v=QGODwqQLYDQ> (VIDEO)

( Μουσική: Γιάννης Γλέζος, στίχοι : Κ. Καρυωτάκης, ερμηνεία: Βασ. Παπακωνσταντίνου)

|  |
| --- |
| Θάνατος είναι οι κάργες που χτυπιούνται στους μαύρους τοίχους και στα κεραμίδια, θάνατος οι γυναίκες που αγαπιούνται καθώς να καθαρίζουνε κρεμμύδια. 5 Θάνατος οι λεροί, ασήμαντοι δρόμοι με τα λαμπρά, μεγάλα ονόματά τους, ο ελαιώνας, γύρω η θάλασσα, κι ακόμη ο ήλιος, θάνατος μέσα στους θανάτους. Θάνατος ο αστυνόμος που διπλώνει, 10 για να ζυγίσει, μια «ελλιπή» μερίδα, θάνατος τα ζουμπούλια στο μπαλκόνι κι ο δάσκαλος με την εφημερίδα. Βάσις, Φρουρά, Εξηκονταρχία Πρεβέζης. Την Κυριακή θ’ ακούσουμε τη μπάντα. 15 Επήρα ένα βιβλιάριο Τραπέζης, πρώτη κατάθεσις δραχμαί τριάντα. Περπατώντας αργά στην προκυμαία, «υπάρχω;» λες, κι ύστερα: «δεν υπάρχεις!» Φτάνει το πλοίο. Υψωμένη σημαία. 20 Ίσως έρχεται ο κύριος Νομάρχης. Αν τουλάχιστον, μέσα στους ανθρώπους αυτούς, ένας επέθαινε από αηδία… Σιωπηλοί, θλιμμένοι, με σεμνούς τρόπους, θα διασκεδάζαμε όλοι στην κηδεία.  |

ΕΡΩΤΗΣΗ 1. Τι είδους **αντιδράσεις** σας προκάλεσε το ποίημα στην **πρώτη** ανάγνωση

 2. Να καταγράψετε **τις εικόνες** με τις οποίες ο ποιητής περιγράφει τη ζωή στην επαρχία. Ποια **χαρακτηριστικά** προβάλλει και τι είδους **συναισθήματα** σας προκαλούν;

 3. Επιχειρήστε να γράψετε **ένα δικό σας πεζό** κείμενο με **εικόνες** από τη ζωή στην **επαρχία**, το οποίο να αποπνέει **τελείως διαφορετική ατμόσφαιρα**